ob upoštevanju Sklepa Sveta 2005/387/PNZ z dne 10. maja 2005 o izmenjavi podatkov, oceni tveganja in nadzoru nad novimi psihoaktivnimi snovmi in zlasti člena 8(3) Sklepa,

Tveganja v zvezi s tetrahidrofuranilfentanilom je ocenil znanstveni odbor ECSDZD v skladu z določbami člena 6(2), (3) in (4) Sklepa Sveta. Poročilo o oceni tveganja je bilo nato Komisiji in Svetu predloženo 14. novembra 2017. Glavni rezultati ocene tveganja so naslednji:

Skupno poročilo Evropskega centra za spremljanje drog in zasvojenosti z drogami (v nadaljnjem besedilu: ECSDZD) ter Europola, pripravljeno v skladu s členom 5 Sklepa Sveta 2005/387/PNZ, je bilo objavljeno 4. julija 2017. Svet je 15. septembra 2017 na zahtevo Komisije in sedmih držav članic ter v skladu s členom 6(1) zgoraj navedenega sklepa Sveta zahteval oceno tveganj, ki jih povzročajo uporaba in proizvodnja nove psihoaktivne snovi N-fenil-N-[1-(2-feniletil)piperidin-4-il]oksolan-2-karboksamid (v nadaljnjem besedilu: tetrahidrofuranilfentanil; THF-F) ter trgovina z njo, ter oceno vpletenosti organiziranega kriminala in možnih posledic nadzornih ukrepov, uvedenih za to snov.

Sklep Sveta 2005/387/PNZ o izmenjavi podatkov, oceni tveganja in nadzoru nad novimi psihoaktivnimi snovmi določa tristopenjski postopek, ki lahko vodi do uvedbe nadzornih ukrepov za novo psihoaktivno snov po vsej Uniji.

ob upoštevanju mnenja Evropskega parlamenta,

ob upoštevanju naslednjega:

(1)Poročilo o oceni tveganja glede nove psihoaktivne snovi N-fenil-N-[1-(2-feniletil)piperidin-4-il]oksolan-2-karboksamid (v nadaljnjem besedilu: tetrahidrofuranilfentanil; THF‑F) je bilo pripravljeno v skladu s členom 6 Sklepa 2005/387/PNZ na posebnem sestanku razširjenega znanstvenega odbora Evropskega centra za spremljanje drog in zasvojenosti z drogami (v nadaljnjem besedilu: ECSDZD) ter je bilo nato 14. novembra 2017 predloženo Komisiji in Svetu.

(2)Tetrahidrofuranilfentanil je sintetični opioid, po strukturi podoben fentanilu, ki je nadzorovana snov in se na splošno uporablja v medicini kot dopolnilno sredstvo pri splošni anesteziji med operacijami in za lajšanje bolečin. Gre za nasičen derivat furanilfentanila.

(3)Tetrahidrofuranilfentanil je v Uniji na voljo vsaj od septembra 2016 in je bil zasežen v eni državi članici, ki je poročala o 53 zasegih, izvedenih v letu 2016 in prvi polovici leta 2017. Ker se snov ne preverja rutinsko, se verjetno ni poročalo o vseh odkritih primerih. Najpogosteje je bila zasežena v obliki tekočine, v manjšem obsegu pa tudi v obliki praška. Odkrite količine so relativno majhne. Vendar bi jih bilo treba obravnavati glede na veliko jakost, ki je značilna za fentanile.

(4)Ena država članica je poročala o 14 smrtnih primerih, v katerih je bila potrjena izpostavljenost tetrahidrofuranilfentanilu. V številnih primerih so bile s tetrahidrofuranilfentanilom odkrite tudi druge droge. V vsaj 12 smrtnih primerih je bil tetrahidrofuranilfentanil bodisi vzrok smrti bodisi je verjetno prispeval k smrtnemu izidu. Poleg tega je ista država članica poročala o eni akutni zastrupitvi brez smrtnega izida, povezani s tetrahidrofuranilfentanilom. Verjetno je, da nalokson deluje kot protisredstvo v primeru zastrupitve s tetrahidrofuranilfentanilom. Ker se snov ne preverja rutinsko, verjetno niso bili odkriti in sporočeni vsi primeri zastrupitev brez smrtnega izida in smrtni primeri. Naključna izpostavljenost tetrahidrofuranilfentanilu lahko pomeni tveganje za vršilce kazenskega pregona, reševalce, zdravstveno osebje in osebje v forenzičnih laboratorijih ter za osebje zavodov in poštnih služb.

(5)Informacij o morebitni vpletenosti organiziranega kriminala v proizvodnjo, distribucijo (trgovino) in dobavo tetrahidrofuranilfentanila znotraj Unije ni. Iz razpoložljivih podatkov je razvidno, da tetrahidrofuranilfentanil proizvajajo kemična podjetja na Kitajskem, vendar lahko zmogljivosti za proizvodnjo fentanilov obstajajo tudi v Uniji.

(6)Tetrahidrofuranilfentanil se prodaja na spletu (na površinskem spletu) v majhnih količinah in v količinah za prodajo na debelo kot „kemikalija za uporabo v raziskavah“ ali kot „zakonit“ nadomestek za prepovedane opioide, običajno v obliki tekočine (na primer kot že pripravljeno pršilo za nos) ali praška. Iz informacij, pridobljenih na podlagi zasegov, je razvidno, da se tetrahidrofuranilfentanil morda prodaja tudi na nezakonitem trgu z opioidi. Tetrahidrofuranilfentanil se včasih prodaja kot heroin ali v mešanici s heroinom ali pa se uporablja za izdelavo ponaredkov analgetikov in benzodiazepinov, po katerih je veliko povpraševanje. Zato se uporabniki morda ne zavedajo, da uporabljajo fentanil.

(7)Tetrahidrofuranilfentanil nima niti v Uniji niti, kot kaže, nikjer drugje nobene priznane uporabe v humani ali veterinarski medicini. Ni znakov, da bi se tetrahidrofuranilfentanil lahko uporabljal za druge namene, z izjemo uporabe kot analitični referenčni standard in v znanstvenih raziskavah.

(8)V poročilu o oceni tveganja je navedeno, da so za odgovore na številna vprašanja v zvezi s tetrahidrofuranilfentanilom, ki se zastavljajo zaradi pomanjkanja podatkov o tveganjih za zdravje posameznikov, tveganjih za javno zdravje in socialnih tveganjih, potrebne nadaljnje raziskave. Vendar so razpoložljivi dokazi in informacije o zdravstvenih in socialnih tveganjih, ki jih predstavlja ta snov, tudi zaradi podobnosti s fentanilom in furanilfentanilom, zadostna podlaga za uvedbo nadzornih ukrepov za tetrahidrofuranilfentanil po vsej Uniji.

(9)Tetrahidrofuranilfentanil ni na seznamu za nadzor na podlagi Enotne konvencije Združenih narodov o mamilih iz leta 1961 ali Konvencije Združenih narodov o psihotropnih snoveh iz leta 1971. Ta snov je trenutno v postopku ocenjevanja v okviru sistema Združenih narodov in je bila preučena na 39. sestanku Strokovnega odbora za odvisnost od drog Svetovne zdravstvene organizacije, ki je potekal od 6. do 10. novembra 2017 v Ženevi. To Uniji ne preprečuje sprejetja sklepa o uvedbi nadzornih ukrepov za zadevno snov.

(10)Ker pet držav članic izvaja nadzor nad tetrahidrofuranilfentanilom na podlagi nacionalne zakonodaje za nadzor nad drogami, pet držav članic pa na podlagi druge zakonodaje, bi uvedba nadzornih ukrepov za to snov po vsej Uniji pripomogla k preprečevanju nastanka ovir v čezmejnem sodelovanju na področju kazenskega pregona in pravosodja ter zagotovila zaščito pred tveganji, ki lahko nastanejo zaradi razpoložljivosti in uporabe te snovi.

(11)Sklep 2005/387/PNZ Svetu podeljuje izvedbena pooblastila, da bi se bilo mogoče na ravni Unije z uvedbo nadzornih ukrepov po vsej Uniji za nove psihoaktivne snovi hitro in strokovno odzvati na njihov pojav, ki ga države članice ugotovijo in o njem poročajo. Pogoji za izvrševanje teh izvedbenih pooblastil so bili izpolnjeni in postopki upoštevani, zato bi bilo treba sprejeti izvedbeni sklep za uvedbo nadzornih ukrepov za tetrahidrofuranilfentanil po vsej Uniji.

(12)Sklep 2005/387/PNZ je za Dansko zavezujoč, zato Danska sodeluje pri sprejetju in uporabi tega sklepa.

(13)Sklep 2005/387/PNZ je za Irsko zavezujoč, zato Irska sodeluje pri sprejetju in uporabi tega sklepa.

(14)Sklep 2005/387/PNZ za Združeno kraljestvo ni zavezujoč, zato Združeno kraljestvo ne sodeluje pri sprejetju in uporabi tega sklepa in zato zanj ni zavezujoč ter se v njem ne uporablja –

SPREJEL NASLEDNJI SKLEP:

Člen 1

Za novo psihoaktivno snov N-fenil-N-[1-(2-feniletil)piperidin-4-il]oksolan-2-karboksamid (tetrahidrofuranilfentanil; THF-F) se uvedejo nadzorni ukrepi po vsej Uniji.

Člen 2